open-index/open-wikipedia-markdown huggingface dataset:
Jodi Gordon

**Jodi Gordon** (født 1. februar 1985) er en australsk skuespiller og tidligere modell. Fra 2005 og til 2010 framstilte hun figuren «Martha MacKenzie» i den australske såpeoperaen *[[Home and Away]]*. Gordon vant prisen Logie-prisen for «mest populære nye kvinnelige talent i 2006». Hun deltok i den åttende sesongen av det australske TV-programmet *Dancing with the Stars* og hadde sin debut i en spillefilm med *The Cup* (2011), skjønt hun hadde en mindre rollen i filmen *Suburbia* året forut.

## Liv og karriere
### Første år
Da hun var 8 år, flyttet familien til forskjellige plasser nedover kysten fra Mackay til Sydney. Hun spilte nettball fra hun var 12 til hun var 16 år.

### Karriere
Da hun var 13 år vant Jodi Gordon en modellkonkurranse og fikk en kontrakt med Vivien's Modeling Agency. Modellkarrieren førte henne til byer og land som Japan, London og Milano. Etter at hun hadde arbeidet som modell i London i to måneder tok hun sjansen på å reise gjennom flere land i Europa.

I 2004 forberedte Gordon seg på å flytte til New York, men mens gikk hun på audition for rollen «Martha MacKenzie» i den australske såpeoperaen *[[Home and Away]]* som hun fikk. Rollen ga henne Logie-prisen i 2006 som mest populære nye talent.

### Personlig liv
Familien hennes består av mor, far og den eldre broren Ben. Hennes far er opprinnelig fra New Zealand. Den 4. mars 2007 omkom hennes kjæreste gjennom to år, Chris Burkhardt, av leukemi i en alder av 23 år. Hun giftet seg i 2012 med den australske rugbyspilleren Braith Anasta. De har en datter ved navn Aleeia.

## Filmografi

## Referanser


## Eksterne lenker
* 
*
Azuchi-Momoyama-perioden

I Japan betegner **Azuchi-Momoyama-perioden** (japansk: 安土桃山時代; *Azuchi-Momoyama jidai*) tida mellom ca. 1568 og 1600. I denne perioden ble Japan nesten forent og stabilisert under én leder. Starten av perioden markeres av Oda Nobunagas felttog for å forene landet. Toyotomi Hideyoshi, som var en av Odas generaler, tok over etter Oda og forente hele Japan. Deretter gjorde han to forsøk på å erobre Korea, men etter tapte felttog mot Koreas og Kinas allierte styrker og Hideyoshis død, trakk styrkene seg tilbake. 

Perioden sluttet da Tokugawa Ieyasu tok over etter å ha slått Hideyoshis tilhengere i 1600 i slaget ved Sekigahara.

Navnet Azuchi-Momoyama kommer av navnene på Noubnagas borg (Azuchi-jō) og Hideyoshis borg (Momoyama-jō).
Noe å skjule

***Noe å skjule*** (originaltittel: *Something to Hide*) er en britisk krimthriller- og dramafilm fra 1972 med Peter Finch i hovedroller. Andre sentrale roller spilles av Shelley Winters, Colin Blakely, John Stride og Linda Hayden. Regi er ved Alastair Reid.

Filmen er i USA kjent under tittelen *Shattered*.

## Handling
Harry Field (Finch) lever et tilsynelatende sorgløst liv som kommuneansatt på den britiske ferieøya Isle of Wight. Døren til en verden av mareritt åpnes imidlertid da han lar en ung fortapt kvinnelig haiker (Linda Hayden) få sitte på. Problemene tårner seg for alvor opp da han lar henne bo hjemme hos ham. Hun viser seg å være gravid og Harry gjør alt for å skjule sin nye beboer overfor naboene. I tillegg til å holde fødselen til den unge piken hemmelig strir han også med å holde en annen mørk hemmelighet skjult for omgivelsen.

## Om filmen
Den amerikanske versjonen som er kjent under tittelen *Shattered* er syv minutter kortere enn den originale versjonen.

;I Norge
Filmen gikk ikke på kino i Norge, men ble utgitt på video rundt 1981 av VCL.

;Trivia
Filmen er innspilt på Isle of Wight i England.

## I rollene
(utvalg)
* Peter Finch –  Harry Field 
* Shelley Winters –  Gabriella 
* Colin Blakely –  Blagdon 
* John Stride –  Sergeant Tom Winnington 
* Linda Hayden –  Lorelei 
* Harold Goldblatt –  Dibbick 
* Rosemarie Dunham –  Elsie 
* Helen Fraser –  Miss Bunyan 
* Jack Shepherd –  Joe Pepper 
* Graham Crowden –  Lay Preacher

## Referanser


## Eksterne lenker
*
Sveinung Lunde

**Sveinung Lunde** (født 30. november 1955 i Flekkefjord) er en norsk skoleleder og tidligere politiker for Høyre.

## Liv og virke
Han vokste opp i Flekkefjord og Oslo som sønn av metodistpastoren Kaare Lunde.

Han tok artium ved engelsklinjen ved Fagerborg skole i Oslo i 1975 og avtjente deretter verneplikten ved luftvernartilleriet ved Bodø hovedflystasjon. Han satt i Landsutvalget for tillitsmenn i Forsvaret (LTF). Han studerte så jus ved Universitetet i Oslo, hvor han tok juridisk embedseksamen ved  i 1985.

Sveinung Lunde var 1. viseformann i Unge Høyres sentralstyre 1979–1980 og formann 1980–1984. Han var vararepresentant til Stortinget fra Oslo 1981–1989, og møtte fast for Lars Roar Langslet mens han var statsråd i Willoch-regjeringen 1983–1986 (og i kortere perioder for Astrid Nøklebye Heiberg). Lunde satt i Stortingets kirke- og undervisningskomité.

Lunde var medlem av Oslo skolestyre 1984–1987, byråd for samferdsel i Oslo kommune 1986–1988, medlem av Oslo bystyre 1988–1995, leder i byutviklingskomiteen 1988–1990, byråd for byutvikling 1990–1992 og leder i helse- og sosialkomiteen 1992–1993.

I 1993 ble Lunde administrerende direktør ved Bjørknes Privatskole, og i 2007 administrerende direktør og styreleder ved Bjørknes Høyskole. Da Bjørknes fikk nye eiere i 2019, gikk Lunde over til en stilling som seniorrådgiver.

Lunde har også vært styreleder ved Treider Privatskole, styreleder ved Lovisenberg Diakonale Sykehus 2001–2016, styreformann i FC Lyn Oslo 2003–2008, styremedlem i HAV Eiendom 2003–2012 og styremedlem ved Oslo Nye Teater siden 2012.

Lunde ble i mars 2010 utnevnt som æresdoktor ved det medisinske fakultet ved Universitetet i Pécs i Ungarn.

## Referanser


## Eksterne lenker
*
Blofield

**Blofield** er en stor landsby og et verdslig sogn i distriktet Broadland i grevskapet Norfolk i England. Det verdslige sognet regnes for å være landsbyen Blofield, Blofield Heath og Blofield Corner. Landsbyen ligger ved hovedveien A47 omtrent åtte km øst for Norwich og 16 km vest for Great Yarmouth. I 1982 ble det bygd en omkjøringsvei nord for landsbyen slik at man ikke trengte å kjøre gjennom Blofield for å komme forbi. 

Ved folketellingen i 2011 hadde landsbyen og sognet en befolkning på 3316 innbyggere.

Fotballaget Norwich United FC spiller hjemmekampene sine litt utenfor landsbyen på stadionet Planation Park. 

## Historie
Man kan se at Blofield her en lang historie ettersom den er nevnt i Domesday Book, den engelske folketellingen for 1086, da stavet som *Blafelda* og *Blauueflede*. Det er flere teorier om hvordan navnet oppsto. Det kan komme av det angelsaksiske ordet for blå (*Blech* eller *Bleo*), blomstring (*Bloo*) eller blåse (*Blowan*), sammen med ordet for mark og jorde (*Feld*).

Den eldste bygningen i landsbyen er sognekirken Church of St Andrew and St Peter som ble bygd en gang mellom 1420 og 1444, der den erstattet mesteparten av en tidligere normannisk bygning. Kirken er stor, noe som speilet velstanden på 1400-tallet i det området, hovedsakelig på grunn av ullhandelen.

## Referanser


## Eksterne lenker

* Blofield.net
Harald Bekken

**Harald Bekken** (født 4. august 1942) er en norsk prest og tidligere politiker (Ap). 

## Utdannelse
Bekken er utdannet fra Menighetsfakultetet (1971). 

## Verv
Han har vært formann i Norges Kristelige Ungdomsforbund, medlem av Mellomkirkelig Råd og formann for Norges Kristne Arbeideres Forbund. 

## Prestetjeneste
Bekken var ungdomsprest på Bøler i Oslo i perioden 1972–1975, vikarprest i Lyngen i Troms i 1976, og stiftskapellan i Nord-Hålogaland i perioden 1976–1982. Fra 1982 til 1985 var han heltids sekretær for det offentlige utvalget som utredet spørsmålet om behandlingen av lærespørsmål i Den norske kirke (NOU 1985:21). Bekken tiltrådte som sokneprest i Vålerenga og Gamlebyen i 1985. Mai samme år ble han hentet til stillingen som statssekretær i Kirke- og undervisningsdepartementet. I september 1987 gikk han tilbake til stillingen som sogneprest i Vålerenga og Gamlebyen prestegjeld. 

I 1990 skapte Bekken debatt da han avviste læren om en mulig fortapelse etter døden, og mente Jesu beskrivelse av helvete var et bilde som ikke måtte tas bokstavelig. Bekkens uttalelser ble kritisert av blant andre Carl Fredrik Wisløff, Fredrik Grønningsæter og Per Lønning, mens Jacob Jervell forsvarte Bekken. Det vakte også oppsikt da han avholdt en «dyregudstjeneste» i Vålerenga kirke, en takkegudstjeneste for verdens dyr. Han holdt årlige minnegudstjenester for trafikkofre. 

I 1995 gikk Bekken over i stilling som fengselsprest i Oslo kretsfengsel; han ble værende i denne stillingen frem til han gikk av med pensjon i 2007. 

## Politiker
Bekken var kommunalpolitisk engasjert i årene i Tromsø. Blant annet var han initiativtager til Kristent Arbeiderforum, et møtested for kirke og fagbevegelse. I 1992 ble han valgt inn i Oslo bystyre. I 1995 ble han byråd for kultur og byutvikling i Oslo, i byrådet til Rune Gerhardsen. Som kulturbyråd var han blant annet opptatt av kulturtilbudet til barn og ungdom. Bekken gikk sammen med resten av byrådet av i januar 1997. I perioden 1989–93 var Bekken vararepresentant nr. 5 for Oslo på Stortinget.

## Forfatterskap
Harald Bekken er også forfatter/redaktør for flere bøker.

### Bibliografi
* 1971: *Første Mosebok. En kommentar* – medforfatter. Svensk utgave 1971
* 1979: *Lovsang på en blåmandag*. En ung prests møte med drabantbyen
* 1981: *Tro og erfaring*. Den kristne tro i møte med erfaring og virkelighet
* 1982: *Tro og erfaring*. En studiebok om erfaringens betydning for kristen tro og forkynnelse
* 1999: *Mannen fra Nasaret. Jesusbilder* 

*2008: *Fengselsliv og menneskeverd*. Tekster om skyld og sorg, soning og forsoning 
*2010: *Jesus i fengselet. Prekener bak murene* 

## Referanser


## Eksterne lenker
*
Georgia Aquarium

**Georgia Aquarium** i Atlanta, Georgia er verdens største akvarium, med mer enn 30&nbsp;000 kubikkmeter vann og mer enn 100&nbsp;000 dyr tilhørende 500 ulike arter. 

Akvariet ble åpnet for allmennheten 21. november 2005. Publikumstilstrømningen har vært langt større enn man hadde regnet med selv om billetten er relativt dyr. 1. mars 2006 tok akvariet imot sin besøkende nummer én million. Det første året ble det solgt 290&nbsp;000 årspass. For å unngå at bare besøkende med årspass slapp inn ble denne billettypen avviklet.

## Samlingen
Akvariet inneholder mellom 100&nbsp;000 og 120&nbsp;000 fisker og andre vanndyr. Fiskene ble fraktet fra Taiwan i 42 store tanker.
De fire mest kjente skapningene i akvariet er fire hvalhaier. Disse holdes i et 23&nbsp;500 kubikkmeters kar. 
Akvariet har også fem hvithvaler som er ca. 3 meter lange.

## Eksterne lenker
* 
* Google Earth – 3D modell
Merete Johnson

**Merete Johnson** (født 1949) er en norsk tidligere politiker (Høyre). Hun var blant annet samferdselsbyråd i Oslo i 1988, byråd for bydelene 1988-89, finansbyråd 1989-90 og byråd for teknisk sektor 1990-92.

Johnson ble valgt inn i Oslo bystyre i 1979, og var med i formannskapet i perioden 1983-87. Hun var medlem i Oslo skolestyre fra 1975, og var leder fra 1982 til 1987. Johnson var vararepresentant nr. 5 på Stortinget for Oslo 1981-85.

Johnson har hatt en lang rekke verv i Høyre, blant annet andre nestleder i Oslo Høyre 1982-87 og varamedlem i Høyres sentralstyre 1988-90.

Johnson var senere økonomisjef i Bydel Romsås 1992-94, administrasjonssjef i Bydel Romsås 1994-97, konsernbudsjettsjef i Byrådsavdeling for finans 1997-2003 og kommunaldirektør i byrådsavdeling for finans- og utvikling i Oslo kommune 2003-08. Hun gikk av som kommunaldirektør i 2008 etter store overskridelser i forbindelse med en IKT-reform i 2006.

## Referanser


## Eksterne lenker
* 
*
Xixia-riket

**Vest-Xia** eller **Xi Xia**, **Tangut-imperiet** (kinesisk: 西夏; pinyin: *Xī Xià*). var en stat som var grunnlagt at tangut-stammene, og som styrte over dagens Gansu-, Shaanxi- og Ningxia-provinser. Xi Xia eksisterte mellom 1038, da det ble grunnlagt, og 1227, da riket overga seg til mongolene. Etter at mongolene hadde sendt seks felttog mot tangutene, ble Xi Xia administrert av mongolene som en del av riket deres. Vest-Xia hadde ti keisere og en befolkning på omkring tre millioner.
Brunlafeltet

**Brunlafeltet** er et boligområde i gamle Brunlanes kommune, nå underlagt Larvik kommune. Det ligger rundt to kilometer nordvest for Stavern.

Boligfeltet ble bygd ut på 70- og 80-tallet, og har siden fortsatt å vokse. Navnet Brunlafeltet kommer fra Brunla gård, som ligger en kilometer sørover. Gården kan dateres tilbake til Kristus fødsel.

Fra Brunlafeltet tar det et kvarter å gå til sommerbyen Stavern.

## Referanser
The Sims 3

***The Sims 3*** er et videospill for Microsoft Windows, Mac OS X og andre konsoller, utgitt av EA Games. The Sims 3 er det tredje hovedspillet i The Sims-serien, og er en oppfølger til *[[The Sims (videospill)|The Sims]]* og *[[The Sims 2]]*. The Sims 3s oppfølger er The Sims 4.

Spillet vil som forgjengerne handle om å styre mennesker (kalt simmer) i deres dagligliv. I april/mai 2008 publiserte bladet *Games for Windows: The Official Magazine* en tolv siders presentasjon av spillet. I denne presentasjonen kom det fram at den største forandringen fra de tidligere utgavene er at simmene nå kan utforske nabolagene sine fritt, uten at spillet må laste inn hvis en skal dra fra en tomt til en annen. På denne måten flyttes fokuset mer bort fra simmenes hjem, siden spilleren kan følge simmene også utenfor hjemmet i mye større grad enn før.

Simmene er dessuten blitt smartere enn tidligere, og de vil klare å utfylle de fleste behover selv. Simmene trenger ikke lenger å skaffe seg en drøss med venner for å bli forfremmet, men må ha et bra forhold til kollegaer og sjefen.

Spilleren har også fått mer frihet i den nye simskaperen, og kan nå regulere simmenes utseende og personlighet med mye større detaljrikdom enn tidligere. Det er også enklere for spilleren å forandre på og tilpasse objektene i spillet i The Sims 3 enn det som var tilfelle i The Sims og The Sims 2.

## Karrierer
### Standard

*Forskning
*Idrett
*Kriminalitet
*Lov og orden
*Medisin
*Militæret
*Musikkbransjen
*Næringslivet
*Politikk
### Kun med utvidelsespakker
*Stylist
*Brannsimyrket 
*Interiørdesign
*Detektivyrket
*Spøkelsesjeger
*Gartneryrket (krever nivå 1 Hagearbeid)
*Opfinneryrket (krever nivå 1 Oppfinning)
*Skulptøryrket (krever nivå 1 Skulptør)
*Skuespiller
*Regissør
*Barnehageyrket

## Deltidsjobber

Akkurat som i The Sims 2, kan også tenåringene ta seg jobber. Disse jobbene er såkalte deltidsjobber:

*Bokhandelansatt
*Butikkmedarbeider
*Mausoleumsvakt
*Arbeid på spa

## Sims 3 Utgivelser

#### Grunnspillet
* The Sims 3 (*04.06.2009*)

#### Utvidelsespakker
* Reisefeber (*25.11.2009*)
* Drømmejobben (*03.06.2010*)
* Helaften (*28.10.2010*)
* Generasjoner (*01.06.2011*)
* Kjæledyr (*20.10.2011*)
* I rampelyset limited edition (*08.03.2012*)
* I rampelyset - Katy Perry edition (samlerutgave) (*08.03.2012*)
* Overnaturlig limited edition (*06.09.2012*)
* Overnaturlig (normal utgave) (*06.09.2012*)
* De fire årstider limited edition (*15.11.2012*)
* De fire årstider (normal utgave) (*15.11.2012*)
* Studentliv (normal utgave) (*07.03.13*)
* Øyparadis
* Inn i fremtiden

#### Stæsj-pakker
* Luksus og design (*04.02.2010*)
* Full fart (*09.09.2010*)
* Luksus i det grønne (*20.03.2011*)
* Byliv (*28.07.2011*)
* Soverom og bad (*26.01.2012*)
* Katy Perry søtsaker (*07.06.2012*)
* Diesel (*12.07.2012*)
* 70,80 og 90´tallet 
* Film stæsj

## Referanser


## Eksterne lenker
*
Kōchi (Kōchi)

**Kōchi** (japansk: 高知市 &ndash; *Kōchi-shi*) er hovedstaden i Kōchi-prefekturet på den japanske øyen Shikoku.
## Referanser

## Eksterne lenker
*
Neocortex

**Neocortex** er en del av menneskehjernen som er involvert i høyere hjernefunksjoner som for eksempel sensorisk persepsjon, kognisjon, motoriske kommandoer, rom-forståelse og språk.

I menneskehjernen er neocortex den største delen av hjernebarken (cerebral cortex) som igjen er den ytterste delen av cerebrum, hvor allocortex utgjør resten. Neocortex består av seks lag numerert I til VI.
Alan Brown

**Alan Everest Brown** (1919&ndash;2004) var en britisk racerfører fra England. Han startet åtte av de ni Formel 1-løpene han deltok i. Han debuterte i Sveits Grand Prix i  med en femteplass. Hans siste løp var Storbritannias Grand Prix 1954. Han deltok også i flere Formel 1-løp som ikke talte med i verdensmesterskapet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Arnstein Hammershaug

**Arnstein Hammershaug** (født 20. mai 1965 i Lillehammer) er en norsk fotballspiller, fotballtrener, sanger, gitarist og låtskriver. Han står bak flere cd-utgivelser og musikalske prosjekter, både som solo-artist og som frontfigur i bandet AdamCain.  Hammershaug har også en lengre toppfotballkarriere bak seg, som spiller i klubbene Faaberg og Frigg Oslo, og som hovedtrener i Faaberg i 2. divisjon (1991 og 1997).

## Biografi
Hammershaug vokste opp på Fåberg ved Lillehammer. Fotballkarrieren utspilte seg i Faaberg og Frigg/Oslo, og han spilte en semifinale og to kvartfinaler i NM. Da Faaberg i 1985 spilte uavgjort (3-3) mot Vålerenga på Bislett i Norgesmesterskapets semifinale scoret Hammershaug et av målene, og ga dermed Faaberg ledelsen 2-0 midt i 1. omgang. Hammershaug scoret også for Faaberg i kvartfinalen i 1989, der laget tapte 2-3 hjemme for Viking. Han la opp i 1995, og gikk da over til å arbeide mer med musikk.

Arnstein Hammershaug skrev selv låter og opptrådte i små klubber. Han tok etter hvert artistnavnet Adam Cain, og musikken dreiet til mer eksperimentell rock med samfunnsorienterte tekster. I 2001 dannet han sammen med Sivertsen og Fuglset bandet AdamCain, som i 2007 tok en pause på ubestemt tid.

I 2007 regisserte og satte Hammershaug opp forestillingen «Four C'sons In One Night» i Kulturhuset Banken på Lillehammer. Forestillingen var en musikalsk, poetisk og multimedial hyllest til Johnny Cash, Leonard Cohen og Nick Cave i anledning førstnevntes 75-års fødselsdag og sistnevntes 50-årsdag. Ensemblet som fremførte forestillingen besto av musikere fra Innlandet, og den gikk for flere fulle hus. Til tross for flere tilbud om å ta forestillingen ut av byen, takket ensemblet nei og la ned prosjektet.

## AdamCain
I 2000 møtte Hammershaug gitarist og låtskriver Kim Sivertsen fra Oslo, og sammen med Sølve Fuglset ble bandet AdamCain opprettet i 2001. Besetningen vekslet de neste to årene på grunn av uenighet om hvilken retning bandet skulle ta musikalsk sett. Mot slutten av 2003 fikk AdamCain den endelige besetningen, som etter hvert utga to plater.

Besetningen bestod av Arnstein Hammershaug gitar/sang, Espen Nicolaysen gitar, Ole Wattne trommer, Sølve Fuglset keyboards og Lars P. Mathisrud bass. I 2005 ble bandet kåret til innlandets mest populære band og mottok Exact-prisen. Etter at bandet hadde opptrådt på flere festivaler og konserter og utgitt to plater, tok det i 2007 en pause på ubestemt tid. På radio ble blant annet låtene «Stay» og «A Place Called The Original Sin» betingede hit'er.

Musikalsk sett befant AdamCain seg et sted mellom tradisjonell amerikansk roots-rock, americana og blåserbasert australsk protestrock. Bandet opptrådte gjentatte ganger til veldedige formål, blant annet for Frelsesarmèen.

## Diskografi
* *No Stone Unturned* (med AdamCain) – 2004
* *The Monkey's Raincoat* (med AdamCain) – 2006
* *Langsomme dager* solo-EP) – 2008
* *Langsomme dager* (soloalbum) - 2009
* *Og livet lever* (soloalbum) - 2014

## Eksterne lenker
* Arnstein Hammershaug hjemmeside
* Arnstein Hammershaug på Myspace
Les Savy Fav

**Les Savy Fav** er et amerikansk indie-band fra Brooklyn, New York. Det består av følgende band-medlemmer: Seth Jabour (gitar), Harrison Haynes (trommer), Syd Butler (bass) og Tim Harrington (vokal).

## Referanser


## Eksterne lenker
* 
* 
*
Stikkrenne

Ei **stikkrenne** er en liten kulvert, en undergang som leder vann gjennom veier eller jernbanefyllinger. Stikkrenner lages i dag gjerne av rør i betong, metall eller plast. Tidligere var det mer vanlig at stikkrenner ble murt eller støpt. På jernbanen var det i sin tid vanlig å bygge dem av hugget stein.

Stikkrenner og kulverter kan også regnes som små bruer eller vanntunneler.

Økende trafikk og tyngre kjøretøyer gjør at gamle stikkrenner kan synke sammen og skape ujevnheter i veibanen, og stikkrennene må da skiftes ut. Stikkrenner kan også bidra til telehiv, ved at vann som fryser i veilegemet får veien til å heve seg, mens vannet som renner gjennom stikkrennene gir lokal tining og hidrer at vann i overdekningen over stikkrennene fryser. Dermed virker stikkrennene som dumper i veien. Dette kan forhindres ved at stikkrennene blir frostsikret.

Manglende, dårlige eller dårlig vedlikeholdte stikkrenner, eller stikkrenner med for liten vannføringskapasitet, kan føre til at vann flommer over veier eller jernbanefyllinger, og kan i sin tur føre til skader på vei- eller banelegemene. Også is, søppel eller stein og grus som blokkerer stikkrennene kan føre til at vann flommer over. Rennene bør derfor etterses regelmessig. Det er også viktig at stikkrenner lages med riktig høyde og helling, slik at vannet ikke samler seg i en dam uten å renne gjennom stikkrenna.

Stikkrenner med for liten kapasitet byttes gjerne ut med litt større bruer.

I det norske dataformatet SOSI 4.0 klassifiseres stikkrenner som gjennomløp med lysåpning (diameter) mindre enn 1 meter, mens kulverter klassifiseres som gjennomløp med diameter mellom 1 og 2,5 meter. Gjennomløp med diameter over 2,5 meter klassifiseres som bruer. I dagligtale skilles det imidlertid ikke skarpt mellom de ulike begrepene.

Stikkrenner og kulverter kan være til hinder for fisk, amfibier og andre organismer som lever i eller ved vannet.

## Referanser


## Eksterne lenker
* 
* Teknisk Ukeblad: Slurv med stikkrenner (nr. 39/2002, 31. oktober 2002, s. 6)
Montenegros kommuner

**[[Montenegro]]** har 21 kommuner (Општина, *[[opština]]*), og to bydelsadministrasjoner (градска општина, *gradska opština*), som er selvstyrte enheter under ledelse av Podgorica kommune.

* Andrijevica
*Bar
* Berane
* Bijelo Polje
*Budva
* Cetinje
* Danilovgrad
* Herceg Novi
* Kolašin
* Kotor
* Mojkovac
*Nikšić
*Plav
*Plužine
*Pljevlja
*Podgorica
**Bydel Golubovci (Zeta)
**Bydel Tuzi
*Rožaje
*Šavnik
*Tivat
*Ulcinj
*Žabljak

En egen Hovedstadslov regulerer at Podgorica består av en kommune (Podgorica), to bydelsforvaltninger *(Urban municipalities, Градске општине, Gradske opštine)* – Bydel Golubovci og Bydel Tuzi – og på lavere nivå i alt 57 lokale bydelskretser *(local communities, мјесне заједнице, mjesne zajednice)*, hvor innbyggerne deltar i lokalt styre av lokale velferds- og kommunikasjonsfunksjoner.

## Mulige fremtidige kommuner
Det har vært fremmet forslag om oppdeling av hnhv Plav og Berane, og oppretting av to nye kommuner
*Gusinje (naboby til Plav i dagens Plav kommune)
*Petnjica (bosnisk landsby i dagens Berane)

Også den albanske majoriteten i dagens bydelskommune Tuzi i Podgorica har krevd selvstendig kommunestatus, foreløpig uten hell.

## Informasjon om kommunene

## Eksterne lenker
* Organisasjonen av montenegrinske kommuner (ZOCG)
Martin-Baker

**Martin-Baker Aircraft Co. Ltd.** er en produsent av flyseter. De var pionerer i utviklingen og produksjonen av utskytningsseter for fly. Selskapets hovedkvarter ligger i Higher Denham, Buckinghamshire, England.  

## Historie
Selskapet ble etablert som produsent av fly, Martin Baker Aircraft Company, i 1934 av kaptein James Martin (11. september 1893 – 5. januar 1981) og kaptein Valentine Baker MC AFC (24. august 1888 – 12. september 1942). Baker var flyinstruktør og hadde rollen som selskapets testpilot.

## Andre verdenskrig
Martin-Baker utviklet og produserte flere prototyper militære fly før og under andre verdenskrig, selv om ingen av dem ble satt i produksjon.
Disse inkluderte: 
* Martin-Baker M.B.1 (1935) – et to-seters lett fly
* Martin-Baker M.B.2 (1938) – Napier motorisert jagerflyprototype
* Martin-Baker M.B.3 (1942) – seks kanoners jagerflydesign; Val Baker ble drept under testingen av prototypen
* Martin-Baker M.B.4 (1943) – Griffon-motorisert jagerfly, kansellert fortsatt på tegnebrettet
* Martin-Baker M.B.5 (1944) – Griffon-motorisert med kontraroterende propelljagerdesign
* Martin-Baker M.B.6 (1945) – (andre verdenskrig jetjager prosjekt med svingarm, 0/0 springbelastet utskytningssete)
* Martin-Baker M.B.7 (1946) – *Black Bess* (etterkrigs avskjerings/høyhastighets testfly konsept). Små flymodeller ble laget, men konseptet ble kansellert i 1947.

Gjennom hele andre verdenskrig produserte Martin-Baker komponenter som for eksempel armerte flyseter for Supermarine Spitfire.  I 1944 ble selskapet kontaktet av Storbritannias Ministry of Aircraft Production for å utvikle et høyhastighets flyutskytningssete for at flyverne skulle kunne redde seg ut i sikkerhet.

## Eksterne lenker
* Martin-Baker Aircraft Company Limited
* Electronic Library, se ''Propulsion Systems Contribution to Success of Aircrew Emergency Escape Systems'' (PDF Fil, betalwebsted)
Queensrÿche (EP)

***Queensrÿche*** er en selvtitulert EP med det amerikanske progressiv metal bandet Queensrÿche.

EP-en er bandets første utgivelse, og ble utgitt i 1983 på det uavhengige plateselskapet «206 Records», som tilhørte bandet. Pga suksessen med albumet og glimrende kritikk i magasinet Kerrang!, ble bandet signet til EMI, og albumet ble utgitt på nytt. Albumet gjenspeiler bandets største musikalske påvirkninger, Iron Maiden og Judas Priest med flere.

Bandet gikk på turne etter utgivelsen, og de åpnet for Quiet Riot, Ronnie James Dio og Twisted Sister. Turneen var ferdig i november, og bandet begynte kort tid etter å gjøre klar for den første fullengde album, The Warning.

Albumet solgte til gullplate 15. august 1991.

## Sporliste
;Original EP (vinyl)
#«Queen of the Reich» (Chris DeGarmo) – 4:24
#«Nightrider» (DeGarmo, Michael Wilton) – 3:47
#«Blinded» (DeGarmo, Wilton) – 3:06
#«The Lady Wore Black» (DeGarmo, Geoff Tate) – 6:15

;Nyutgivelse (CD) (1989)
#«Queen of the Reich» (Chris DeGarmo) – 4:24
#«Nightrider» (DeGarmo, Michael Wilton) – 3:47
#«Blinded» (DeGarmo, Wilton) – 3:06
#«The Lady Wore Black» (DeGarmo, Geoff Tate) – 6:15
#«Prophecy» (DeGarmo) – 4:00

;Remastered (CD) (2003)
#«Queen of the Reich» (Chris DeGarmo) – 4:24
#«Nightrider» (DeGarmo, Michael Wilton) – 3:47
#«Blinded» (DeGarmo, Wilton) – 3:06
#«The Lady Wore Black» (DeGarmo, Geoff Tate) – 6:15
#«Nightrider» (DeGarmo, Wilton) – 4:32
#«Prophecy» (DeGarmo) – 3:59
#«Deliverance» (Wilton) – 3:40
#«Child of Fire» (Wilton, Tate) – 4:36
#«En Force» (DeGarmo) – 5:47
#«Blinded» (DeGarmo, Wilton) – 3:26
#«The Lady Wore Black» (DeGarmo, Tate) – 7:01
#«Warning» (Wilton, Tate) – 4:56
#«Take Hold of the Flame» (Tate, DeGarmo) – 5:12
#«Queen of the Reich» (DeGarmo) – 5:21
*Spor 5-14 ble innspilt live på Nihon Seinen-kam, Tokyo, Japan, 5. august, 1984. 

## Personell
*Geoff Tate – Vokal
*Chris DeGarmo – Gitar
*Michael Wilton – Gitar
*Eddie Jackson – Bassgitar
*Scott Rockenfield – Slagverk

## Lister
Billboard (USA)
*1983, Popalbum, #81
*1983, Topp 200 album, #81

## Eksterne lenker
* 
* Queensrÿche.com – ''Queensrÿche''
* The Early Days of Queensrÿche 

__NOTOC__
Breivang videregående skole

**Breivang videregående skole** er en offentlig videregående skole i Tromsø kommune i Troms. Skolen ligger rett sør for Universitetet i Tromsø og Universitetssykehuset Nord-Norge, på Tromsøya i administrasjonssenteret og byen Tromsø.

Ett av særpregene med Breivang videregående skole er «åpenhet» på flere måter. Store glassflater åpner skolebygget mot øst og sør. En har alltid kontakt med fellesrom, og hele skolen tas i bruk til læring. Både balkonger og fellesarealer fungerer som undervisningsarenaer, og undervisningsrommene grenser til gallerier og grupperom der en kan arbeide eller hvile.

Skolebiblioteket ved Breivang ble i 2008 kåret til Årets bibliotek av Norsk Bibliotekforening.

## Undervisningsprogram
* Studiespesialisering
**VG1 Stud.spes m/formgivingsfag
**VG2 Stud.spes m/formgivingsfag
**VG3 Stud.spes m/formgivingsfag
* Design og håndverk
**VG1 Design og håndverk
**VG2 Design og håndverk
* Frisør
**VG2 Frisør
* Medier og kommunikasjon
**VG1 Medier og kommunikasjon
**VG2 Medier og kommunikasjon
**VG3 Medier og kommunikasjon
*Informasjonsteknologi og Medieproduksjon
**VG2 Informasjonsteknologi
**Vg2 Medieproduksjon
* Service og samferdsel  
**VG1 Service og samferdsel  
**VG2 Reiseliv
**VG2 Transport og logistikk  
**VG2 Salg, service og sikkerhet

## Eksterne lenker
* Breivang videregående skole
* Artikkel om prisutdeling Årets bibliotek
Petnjica

**Petnjica** er en landsby med 556 innbyggere (2003) i kommunen Berane i det nordlige Montenegro. Den utgjør samtidig en krets som består av 27 mindre landsbyer, og 25 av disse har bosnisk etnisk flertall.

Det har vært fremmet lokale initiativ for å få skilt ut Petnjica som egen kommune i Montenegro. Kommunen ble opprettet i 2013.

Den nå arresterte, tidligere bosnisk-serbiske lederen Radovan Karadžić ble født i denne landsbyen.
The Warning

***The Warning*** er debutalbumet til amerikanske, progressiv metal bandet Queensrÿche.

Albumet ble innspilt i London i 1984 og utgitt samme år. Produsent var James Guthrie som hadde produsert tidligere for blant andre Pink Floyd og Judas Priest. Bandet reiste på turné etter utgivelsen og varmet opp for Kiss. Den originale rekkefølgen på sporlisten ble endret av mixer Val Garay etter ordre fra plateselskapet EMI, mot bandets ønsker. 

Albumet solgte til gullplate 15. august 1991.

## Sporliste
;Original utgivelse (1984)
#«Warning» (Geoff Tate, Michael Wilton) – 4:46
#«En Force» (Chris DeGarmo) – 5:16
#«Deliverance» (Wilton) – 3:21
#«No Sanctuary» (DeGarmo, Tate) – 6:05
#«NM 156» (DeGarmo, Tate, Wilton) – 4:38
#«Take Hold of the Flame» (DeGarmo, Tate) – 4:57
#«Before the Storm» (Tate, Wilton) – 5:13
#«Child of Fire» (Tate, Wilton) – 4:34
#«Roads to Madness» (DeGarmo, Tate, Wilton) – 9:40

;Remastered (2003) 
Albumet ble nyutgitt 6. mai 2003 med følgende bonusspor:
#«Prophecy» (DeGarmo, Tate) – 4:00
#«The Lady Wore Black» (konsertopptak) (DeGarmo, Tate) – 5:23
#«Take Hold of the Flame» (konsertopptak) (DeGarmo, Tate) – 5:06

## Besetning
*Geoff Tate – vokal
*Chris DeGarmo – gitar
*Michael Wilton – gitar
*Eddie Jackson – bassgitar
*Scott Rockenfield – slagverk

## Eksterne lenker
* 
* Queensrÿche.com – ''The Warning''
Adult Children of Alcoholics

**Adult Children of Alcoholics** («Voksne barn av alkoholikere»), forkortet **ACA**,  er et anonymt fellesskap av kvinner og menn som har vokst opp i et alkoholisert eller på annen måte dysfunksjonelt hjem. ACA-ere oppdager ofte at de har mange felles karaktertrekk som følge av hendelser og opplevelser som skjedde i barndommen, for eksempel ved at de blir alkoholikere selv, gifter seg med dem eller begge deler.

ACA er åpent for alle som ønsker å tilfriskne fra effektene av å ha vokst opp i et alkoholisert eller på annen måte dysfunksjonelt hjem. ACA opererer ikke med noen medlemslister og all deltakelse er frivillig.

ACA er et selvstendig 12-trinnsfellesskap som benytter arbeidsmetodikken til Anonyme alkoholikere (AA). ACA jobber med og etter «de tolv trinn og tolv tradisjoner», også dette etter mønster fra AA.

Kjernen i ACA er møtene. Under et møte er det fritt for alle deltakere å ta ordet, og ingen avbryter, kommenterer eller gir råd til det som blir sagt. Alle snakker ut fra seg selv, og deler på denne måten sine erfaringer, styrke og håp. Standard møtetid er en og en halv time.

I tillegg til møtene oppmuntres nye medlemmer til å jobbe med programmet gjennom de 12 trinn, som er basert på handling og grunnet i kjærlighet. Mange finner det nyttig å skaffe seg en sponsor som har den erfaringen man selv mangler når man skal gå i gang med å jobbe trinn. Telefonen kan også være et viktig bindeledd mellom møtene, så man kan snakke med andre ACA-ere.

ACA krever ingen kontingent, alle ACA-grupper er selvhjulpne gjennom egne frivillige bidrag.

## Eksterne lenker
*
Tom Belsø

**Tom Belsø** (født 27. august 1942 i København i Danmark, død 11. januar 2020) var en dansk racerfører som deltok i fem formel&nbsp;1-løp. Han kjørte formel 2 i 1972, med en fjerdeplass som beste resultat. I 1973 kjørte han en Lola i formel 3000. Han kvalifiserte til Sveriges Grand Prix 1973, men kunne ikke starte ettersom han ikke fikk sponsorpengene han trengte. I  prøvde han å kvalifisere seg i fire løp, men klarte det bare i Sør-Afrika og Sverige, og klarte bare å fullføre i Sverige, på åttendeplass.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Nihat Kahveci

**Nihat Kahveci** (født 23. november 1979 i Istanbul) er en tidligere tyrkisk fotballspiller. Han debuterte på  i 2000 i en kamp mot . Nihat spilte hovedsakelig spiss, men behersker også rollen som offensiv midtbanespiller.

Nihat er et produkt av Beşiktaş' ungdomssystem, og ble oppdaget av Hurser Tekinoktay da Nihat spilte i Beşiktaş sesongen 1996&ndash;97. Han begynte å spille for førstelaget til Beşiktaş sesongen etter. I januar 2002 gikk han til den spanske klubben Real Sociedad, som ble trent av den tidligere Beşiktaş-treneren John Toshack. For Real Sociedad scoret Nihat 57 mål på 115 kamper. Sesongen 2002/03 scoret han 23 mål, og kom på delt andreplass på ligaens toppscorerliste, bare slått av Roy Makaay (29 mål). Etter sesongen gikk han tilbake til Beşiktaş, hvor han spilte to år, før han ble sagt opp av klubben. Etter at han ikke fant seg noen ny klubb la han opp i januar 2012.

Han har spilt i Mesterligaen for Real Sociedad og representerte Tyrkia i VM 2002. 16. mai 2006 tegnet Nihat en femårskontrakt med Villarreal CF.

## EM 2008
I den siste kampen i gruppe A i EM 2008, scoret Nihat to avgjørende mål mot . Tsjekkia ledet kampen 2-1 da det gjenstod få minutter, men mål av Nihat i det 87. og 89. minutt gjorde at Tyrkia vant kampen 3-2, og gikk til kvartfinalen på bekostning av Tsjekkia.

## Referanser


## Eksterne lenker
*
Rage for Order

***Rage for Order*** er det andre studioalbumet til det amerikanske progressiv metal bandet Queensrÿche. 

Det ble utgitt i 1986 og inneholdt mye keyboard og mindre gitar, stilen lente mye mot glam metal på dette albumet. Produsenten  spilte keyboard på albumet. Albumet solgte til gullplate 15. august 1991.

## Sporliste
; Originalutgivelse (1986)
# «Walk in the Shadows» (Chris DeGarmo, Geoff Tate, Michael Wilton) – 3:34
# «I Dream in Infrared» (Tate, Wilton) – 4:18
# «The Whisper» (DeGarmo) – 3:36
# «Gonna Get Close to You» (Lisa Dalbello) – 4:37
# «The Killing Words» (DeGarmo, Tate) – 3:56
# «Surgical Strike» (DeGarmo, Wilton) – 3:23
# «Neue Regel» (DeGarmo, Tate) – 4:55
# «Chemical Youth» (We Are Rebellion) (Tate, Wilton) – 4:15
# «London» (DeGarmo, Tate, Wilton) – 5:06
# «Screaming in Digital» (DeGarmo, Tate, Wilton) – 3:37
# «I Will Remember» (DeGarmo) – 4:25

;Remastered – med bonusspor (2003) 
# «Walk in the Shadows» (Chris DeGarmo, Geoff Tate, Michael Wilton) – 3:34
# «I Dream in Infrared» (Tate, Wilton) – 4:18
# «The Whisper» (DeGarmo) – 3:36
# «Gonna Get Close to You» (Lisa Dalbello) – 4:37
# «The Killing Words» (DeGarmo, Tate) – 3:56
# «Surgical Strike» (DeGarmo, Wilton) – 3:23
# «Neue Regel» (DeGarmo, Tate) – 4:55
# «Chemical Youth (We Are Rebellion)» (Tate, Wilton) – 4:15
# «London» (DeGarmo, Tate, Wilton) – 5:06
# «Screaming in Digital» (DeGarmo, Tate, Wilton) – 3:37
# «I Will Remember» (DeGarmo) – 4:25
# «Gonna Get Close to You» (12" versjon) (Lisa Dalbello)
# «The Killing Words» (konsertopptak) (DeGarmo, Tate)
# «I Dream in Infrared» (1991 akustisk remix) (Tate, Wilton)
# «Walk in the Shadows» (konsertopptak) (DeGarmo, Tate, Wilton)

## Personell
*Geoff Tate – Vokal
*Chris DeGarmo – Gitar
*Michael Wilton – Gitar
*Eddie Jackson – Bassgitar
*Scott Rockenfield – Slagverk
* - Keyboard

## Eksterne lenker
* 
* Queensrÿche.com – Rage For Order
Vágatunnilin

**Vágatunnilin** er en undersjøisk veitunnel som forbinder øyene Streymoy og Vágar på Færøyene. Tunnelen er den nest lengste tunnelen på Færøyene og går fra Leynar, ikke langt fra Vestmanna, og over Vestmannasund. Tunnelen forbinder dermed hovedstaden Tórshavn med Vágar lufthavn.

Tunnelen er totalt 4,9&nbsp;km lang og arbeidet på Streymoysiden begynte 28. september 2000 og på Vágar 27. september 2001. Tunnelen sto ferdig den 10. desember 2002 og kostet totalt 240 millioner kroner å bygge.

## Eksterne lenker
* Tunnil.fo – Offisiell nettside for Færøyenes tunneler
Einherjer (band)

***Einherjer*** er et viking metal-band fra Haugesund som ble dannet i 1993 av gitarist Frode Glesnes (Grimar) og trommeslager Gerhard Storesund (Ulvar). 

Bandet ble oppløst tidlig i 2004 etter å ha gitt ut albumet *Blot* i desember 2003, og noen av medlemmene—inkludert Glesnes og Storesund—startet thrashbandet Battered. 

I 2009 gjenoppsto Einherjer som trio med Storesund, Glesnes og Aksel Herløe. 10. desember 2010 annonserte de signering med plateselskapet Indie Recordings og at deres femte studioalbum ville komme ut i løpet av våren 2011. Fra 2021 er de signert på Napalm Records.

Einherjer ble nominert til Spellemannprisen 2014 i klassen metal for albumet *Av oss, for oss* og til Spellemannprisen 2021 i samme klasse for *North Star*.

Noen av albumene er tungt folke-inspirert mens andre har den mer tradisjonelle black metal-stilen. Tekstene til Einherjer handler om legender fra norrøn tid, og hvert album har sitt eget tema. Bandet har tatt navnet sitt fra norrøn mytologi, Einherjerene er de som har blitt drept i kamp og er kommet til Valhall for å sitte ved Odins bord.

Bandet turnerer intensivt og har spilt på blant annet Wacken Open Air, Hellfest, Tons of Rock, Midgardsblot og 70000 Tons Of Metal.

## Medlemmer
### Nåværende medlemmer

* Frode Glesnes (tidligere *Grimar*): Vokal, gitar & bass (1993–2004, 2008–i dag)
* Gerhard Storesund (tidligere *Ulvar*): Trommer & keys (1993–2004, 2008–i dag)
* Ole Sønstabø: Lead gitar (2016–i dag)
* Tom Enge: Gitar & backing vokal (2020–i dag)

### Tidligere medlemmer

* Aksel Herløe: gitar (1999–2004, 2008–2020)
* Rune Bjelland (tidligere *Nidhogg*): vokal (1993–1997)
* Audun Wold (tidligere *Thonar*): bass, keyboard, gitar (1993–1997)
* Stein Sund: bass (1995–1997)
* Ragnar Vikse: vokal (1997–2002)
* Erik Elden: bass (1998)

### Live-musikere

* Terje «Tchort» Vik Schei: bass (1998–1999)
* Stein Sund: bass (1999)
* Jon Lind: bass (2000–2001)
* V'Gandr: bass (2001)
* Kjell Håvardsholm: bass (2002)
* Sigve Husebø: bass (2003)
* Eirik Svendsbø: backing vokal and bass (2008–2014)

## Diskografi
### Album
* *[[Dragons of the North]]* (Napalm Records, 1996)
* *[[Odin Owns Ye All]]* (Century Media Records, 1998)
* *[[Norwegian Native Art]]* (Native North Records, 2000)
* *[[Blot (Einherjer-album)|Blot]]* (Tabu Recordings, 2003)
* *[[Norwegian Native Art]]* re-release (Tabu Recordings, 2005)
* *Norrøn* (Indie Recordings, 2011)
* *Av oss, for oss* (Indie Recordings, 2014)
* *Dragons of the North XX* (Indie Recordings, 2016)
* *Norrøne Spor* (Indie Recordings, 2018)
* *North Star* (Napalm Records, 2021)
* *Norse And Dangerous – Live From The Land Of Legends* (Napalm Records, 2022)

### EP-er
**[[Far, Far North]]* (Century Media Records, 1997)
**Leve Vikingånden* (1995)

### Demoer
**Aurora Borealis* (egenutgivelse, 1994)
**Aurora Borealis* (Necropolis Records, 1996)
**2002 Demo* (2002)

## Referanser

## Eksterne lenker
* 
*
Holland Tunnel

**Hollandtunnelen** er en motorveitunnel med fire kjørefelter under Hudsonelva som forbinder øya Manhattan i New York med Jersey City i New Jersey ved Interstate 78 på fastlandet. Tunnelen ble opprinnelig kalt **Hudson River Vehicular Tunnel** eller **Canal Street Tunnel**, og er en av to motorveitunneler som går under Hudsonelva (den andre er Lincoln Tunnel.)

Tunnelen er oppkalt etter Clifford Milburn Holland (1883–1924). Han var sjefsingeniøren for prosjektet, men døde før det var ferdig. Prosjektet ble fullført av norsk-amerikanske Ole Singstad, født i Lensvik i Trøndelag.

Han er også blant annet kjent for å ha planlagt og bygd Lincoln Tunnel, litt lenger opp i Hudson-elva.

## Referanser
Belaja (andre betydninger)

**Belaja** kan vise til flere elver i Russland:

*Belaja – ei sideelv til Volga
*Belaja (Kuban) – ei sideelv til Kuban
Belaja (Kuban)

**Belaja** (russisk: Бе́лая) er ei elv i republikken Adygia og Krasnodar kraj i Russland. Den er ei sideelv til Kuban (som den løper sammen med i Krasnodar-reservoaret). Elva er 265 kilometer lang og har et nedbørfelt på . Den har sitt utspring langs hovedvannskillet i Kaukasus. I sitt øvre løp er den en typisk fjellelv, og løper gjennom dype, canyonlignende daler, mens den i sitt nedre løp er en mere stilleflytende sletteelv.

Ved Belaja ligger byene Majkop og Beloretsjensk. 

## Referanser
Maputo internasjonale lufthavn

**Maputo internasjonale lufthavn**  er en flyplass som ligger 3 km nordvest for Maputo, hovedstaden i Mosambik.

## Selskaper og ruter
*Air Corridor (Beira, Nampula, Quelimane, Tete)
*Air Zimbabwe (Harare)
*Kenya Airways (Harare, Nairobi)
*LAM - Mozambique Airlines (Beira, Chimoio, Durban, Inhambane, Johannesburg, Nairobi, Nampula, Pemba, Quelimane, Tete, Vilanculos)
*Moçambique Expresso
*South African Airways (Cape Town, Durban, Johannesburg)
*TAP Portugal (Lisboa, Johannesburg)
*Transairways (Bazaruto, Inhaca, Inhambane, Vilanculos)

## Eksterne lenker
* Maputo Destinations
*
Verdenscupen i hurtigløp på skøyter 2006/07

**Verdenscupen i hurtigløp på skøyter 2006/07** (offisielt: *Essent ISU World Cup Speed Skating 2006/07*) var en serie med ni internasjonale konkurransestevner i hurtigløp på skøyter i vintersesongen 2006/07. Den ble organisert av International Skating Union (ISU) og var den 22. sesongen av verdenscupen i hurtigløp på skøyter med sesongstart den 10. november i Heerenveen, Nederland og ble avsluttet den 4. mars i Calgary, Canada. 

## Terminliste

* A = Gruppe A
* B = Gruppe B
* LT = Lagtempo-lag bestående av 3 løpere og en reserve.

## Endelige resultater menn
### 100 m

Endelige resultater etter 4 løp. 

### 500 m

Endelige resultater etter 12 løp.

### 1000 m

Endelige resultater etter 10 løp.

### 1500 m

Endelige resultater etter 6 løp.

### 5000/10000 m

Endelige resultater etter 6 løp.

### Lagtempo

## Endelige resultater kvinner
### 100 m

Endelige resultater etter 4 løp.

### 500 m

Endelige resultater etter 12 løp.

### 1000 m

Endelige resultater etter 10 løp.

### 1500 m

Endelige resultater etter 6 løp.

### 3000/5000 m

Endelige resultater etter 6 løp.

### Lagtempo

## Referanser




## Eksterne lenker
*
Tim Renwick

**Tim Renwick** (født 1949) er en britisk gitarist. Han er blant annet kjent som medlem av Quiver (senere Sutherland Brothers & Quiver) og for sitt samarbeid med Pink Floyd og Elton John. 

Renwick er en av få musikere som i 1980-årene både samarbeidet med de gjenværende medlemmene David Gilmour, Nick Mason og Richard Wright samtidig som han spilte sammen med bassist Roger Waters som forlot Pink Floyd i 1985. Renwick har også spilt sammen med blant annet Al Stewart, Elton John, Procol Harum, David Bowie, Mike Oldfield, Gary Brooker og Eric Clapton.

Da Renwick samarbeidet med Elton John, skrev de to låten *Dreamboat* sammen, som Elton John ga ut som b-side på singelen *I'm Still Standing*. 

Renwick spilte gitar på de to Pink Floyd-albumene A Momentary Lapse of Reason og The Division Bell, samt spilte på turneene som fulgte etter disse utgivelsene. Derfor er han også å høre på Delicate Sound of Thunder og P•U•L•S•E. Da Gilmour, Mason og Wright ble gjenforent med Waters under Live 8-konserten i 2005 spilte Renwick gitar og bassgitar med bandet.

Renwick har gitt ut to soloalbum. Det første ble titulert med hans eget navn i 1980, mens han i 2007 utga albumet *Privateer*.

## Eksterne lenker
* 
* 
*
Empire (album)

***Empire*** er det fjerde studioalbumet til det amerikanske progressiv metal bandet Queensrÿche. 

Albumet ble lansert i 1990 og ble bandets største kommersielle suksess sålangt. Singlen til power-balladen «Silent Lucidity» nådde 1.-plass på Billboard «Hot Mainstream Rock Tracks», og 9.-plass på «Billboard Hot 100». Albumet solgte til dobbelt platinaplate i USA året etter utgivelsen, og tre år senere i 1994 solgte det til triple-platinaplate.

## Sporliste
# «Best I Can» (Chris DeGarmo) – 5:34
# «The Thin Line» – (DeGarmo, Geoff Tate, Michael Wilton) – 5:42
# «Jet City Woman» (DeGarmo, Tate) – 5:22
# «Della Brown» (DeGarmo, Scott Rockenfield, Tate) – 7:04
# «Another Rainy Night (Without You)» (DeGarmo, Eddie Jackson, Tate) – 4:29
# «Empire» (Tate, Wilton) – 5:24
# «Resistance» (Tate, Wilton) – 5:42
# «Silent Lucidity» (DeGarmo) – 5:48
# «Hand on Heart» (DeGarmo, Tate, Wilton) – 5:33
# «One and Only» (DeGarmo, Wilton) – 5:54
# «Anybody Listening?» (DeGarmo, Tate) – 7:41

;Bonusspor
# «Last Time in Paris» – (DeGarmo, Tate) – 3:52
# «Scarborough Fair» – (Simon & Garfunkel) – 3:51
# «Dirty Lil Secret» – (DeGarmo, Tate) – 4:07

## Personell
*Michael Wilton – Gitar
*Chris DeGarmo – Gitar, Keyboard
*Geoff Tate – Vokal, Keyboard
*Eddie Jackson – Bassgitar
*Scott Rockenfield – Trommer

## Lister
*Billboard (USA)
*1990, The Billboard 200, #7

;Singler
*Billboard (USA)
*1990, *Best I Can*, Mainstream Rock Tracks #28
*1990, *Empire*, Mainstream Rock Tracks #22
*1991, *Another Rainy Night (Without You)*, Mainstream Rock Tracks #7
*1991, *Jet City Woman*, Mainstream Rock Tracks #6
*1991, *Silent Lucidity*, Mainstream Rock Tracks #1
*1991, *Silent Lucidity*, The Billboard Hot 100 #9
*1992, *Anybody Listening?*, Mainstream Rock Tracks #16

## Eksterne lenker
*
Qatar Airways

**Qatar Airways**  (arabisk: القطرية) er det nasjonale flyselskapet i Qatar, og har base i Doha. Qatar Airways er ett av bare seks flyselskaper i verden som har fått fem stjerner av det uavhengige byrået Skytrax, som vurderer service og kvalitet. I 2024 kåret Skytrax  selskapet til verdens beste flyselskap for åttende gang.

Selskapet ble grunnlagt i 1993 etter initiativ fra medlemmer av kongefamilien i landet. Driften startet i januar 1994.

Etter noen år med tap fulgte en reorganisering etter vestlig modell i 1997, og selskapet fikk ny ledelse. Kongefamiliens eierskap ble redusert til 50 %. Qatar Airways satset samtidig tungt på å bygge opp en flåte bestående av fly produsert av den europeiske flyprodusenten Airbus. I 2007 åpnet selskapet imidlertid opp for Boeing, og har for tiden ordrer på nye fly hos begge produsentene, blant annet syv eksemplarer av Airbus A380 som ble levert i år 2010.

Selskapet er medlem av Arab Air Carriers Organization og flyselskapsalliansen Oneworld.

Flyselskapet Qatar Airways flyr til 17 destinasjoner i Afrika, 73 destinasjoner i Asia, 3 destinasjon i Australia, 35 destinasjoner i Europa, og 12 destinasjoner i Nord- og Sør-Amerika. I oktober 2011 åpnet Qatar Airways sin første rute til Norge med fem ukentlige avganger fra Oslo lufthavn til Doha. Fra januar 2013 øker selskapet ruten fra fem ukentlige flyvninger til syv ukentlige flyvninger.

## Flåte
### Nåværende flåte

November 2011, Qatar Airways flåte består av følgende fly (unntatt Qatar Executive):

## Referanser


## Eksterne lenker
* 
* informasjonsside om flyselskapet Qatar Airways på norsk
Ponor (elv)

**Ponor** (russisk: Понорь) er ei elv i Moskva oblast i Russland. Den er ei venstre sideelv til elva Nerskaja. Elva er 22&nbsp;km lang.

## Kilder
# Russisk: *Вагнер Б. Б.* Реки и озера Подмосковья.&nbsp;— М.: Вече, 2007.&nbsp;— С. 298-299. ISBN 5-9533-1885-5.
Den asiatiske utviklingsbanken

**Den asiatiske utviklingsbanken** (**Asian Development Bank (ADB)**), også kalt **Asiabanken**, er en regional utviklingsbank for Asia.

Den ble etablert i 1966 for å bidra til økonomisk og sosial utvikling i Asia- og Stillehavsregionen gjennom lån og teknisk bistand. Den er en multilateral finansinstitusjon eid av 68 medlemsland. Største bidragsland er Japan og USA. 

Bankens president pr april 2019 er Takehiko Nakao fra Japan. Han tiltrådte i 2013. Hovedkontoret er i Manila på Filippinene. 

Samlede utlån i 2011 var 21,7 mrd amerikanske dollar. 
## Referanser

## Eksterne lenker
*